
Deltagere: Michael Krogstrup Nissen, Jakob Riis, Erling Støhrmann-Brun, Johanne Øhlenschlæger, Karen-Marie Olesen, Margrethe Winther-Nielsen, Per Vibskov Nielsen, Søren Dalsgaard, Jonna Høegt, Christiane Gammeltoft-Hansen, Ulrich Piltoft, Henrik Bay, Johannes Gregers Jensen, Thomas Søborg Lassen, Jens Andersen, Birgitte Kvist Poulsen, Anne-Marie Grue Søby, Uffe Bøgelund Jensen (referent)

1. Velkomst
a) Godkendelse af dagsorden
Der blev af repræsentanterne for Nørrebro Provsti fremsat ønske om, at dagsordenens pkt. 11 blev behandlet forud for dagsordenens pkt. 6. Det blev efter en længere drøftelse besluttet at fastholde den udsendte dagsorden.

b) Underskrift af referat af budgetudvalgsmøde den 18. april 2026
Referatet blev underskrevet.

2. Orientering
a) BU-sekretær
Budgetprovst Michael Krogstrup Nissen (MKN) oplyste, at der endnu ikke var ansat en sekretær for budgetudvalget. Der ville blive opslået en stilling, som dels skulle omfatte arbejde med strategisk økonomi for Amagerbro Provsti og Holmens-Østerbro Provsti, og dels skulle omfatte sekretærarbejde for budgetudvalget. Arbejdstiden for den pågældende medarbejder forventedes at blive lidt mere end halvtid.

3. Fastsættelse af fremskrivningsprocenten
Pris- og lønforudsætninger fra Økonomistyrelsen var endnu ikke opdateret for det kommende år. I budget 2027 ville der blive skelet til udmeldingen om pris- og lønforudsætninger, når denne forelå.

Gennemgangen blev taget til efterretning.

4. Budget 2027 – Drift
a) Budget 2027 
Foreløbigt udkast til budget for 2027 blev gennemgået. Med de forudsætninger, der var lagt ind i budgettet, ville der i 2027 blive et underskud på 28.879.000 kr., uden at der var taget højde for anlægsønsker udover stiftslån og allerede bevilligede anlæg fra tidligere år.

Der udspandt sig en drøftelse af, hvor der kunne findes besparelser i budgettet. 

b) Reserven 
Reserven var i budgetudkastet foreløbigt fastsat til uændret 5%. Der blev fremsat forslag om nedsættelse af reserven til 3%.



5. Ansøgninger til budget 2027
a) Bibliarium 
Der var ansøgt om et bidrag for 2027 svarende til bidraget for 2026 med indeksregulering i henhold til det generelle pris- og lønindex. 
Ansøgningen blev godkendt.
b) Skoletjenesten for folkeskolen 
Der var for 2027 ansøgt om et uændret i forhold til 2026. 
Ansøgningen blev godkendt.
c) FSU (Folkekirkens Skoletjeneste for Ungdomsuddannelse)
Der var endnu ikke modtaget en ansøgning fra FSU. MKN havde set et budget for FSU for 2027 med en opskrivning i forhold til 2026 på 4%. 
Der blev godkendt en ansøgning fra FSU, som måtte blive modtaget med en opskrivning på op til 4%.
d) Amagerbro Provsti
Amagerbro Provsti havde ansøgt om 587.225 kr. til dækning af husleje for lejemålet Kigkurren 8A, 2300 København S.
Ansøgningen blev godkendt (jf. tillige pkt. 6).
e) FFI (Folkekirken for Internationals)
FFI havde for 2027 ansøgt om en bevilling på 2.164.551 kr. (89% af 2.432.000 kr.). Det ansøgte beløb oversteg de budgetterede omkostninger for 2026 med knap 900.000 kr. De forøgede omkostninger skyldtes FFI’s ønske om at styrke kommunikationsarbejdet. 
Hvis FFI’s aktiviteter skulle holdes på et uændret niveau, ville FFI’s budgetterede udgifter for 2027 beløbe sig til 1.560.080 kr., hvoraf budgetudvalgets andel udgjorde 1.388.471 kr. (89% af 1.560.080 kr.) 
Det blev besluttet at godkende en bevilling til uændrede aktiviteter på 1.388.471 kr. 
f) Midler til RÆK UD og kirkeudvikling på tværs 
MKN gennemgik forslaget om, at der for hvert provsti blev afsat 300.000 kr. til RÆK UD og til kirkeudvikling på tværs.
Forslaget blev drøftet. Der var enighed om at tage endelig stilling til forslaget på budgetudvalgets møde i august, når de enkelte provstier havde haft mulighed for at drøfte forslaget.
6. Merudgiftsønsker/ansøgninger til drift til budget 2027
Oversigten over merudgiftsønsker blev gennemgået af budgetprovst Birgitte Kvist-Poulsen (BKP). 
Følgende ansøgninger blev imødekommet:
· Amagerbro: Større huslejeudgifter i forbindelse med flytning af provstikontor, 210.000 kr. (merudgift under PUK)
· Amagerbro: Husleje for lejemålet Kigkurren 8A, 2300 København S, 587.225 kr.
· Amagerbro: Lejemål til kirkekontor i Ørestad, 405.000 kr.
· Bispebjerg-Brønshøj: Sprogligt og kirkeligt fællesskab i Emdrup, 361.000 kr.
· Bispebjerg-Brønshøj: Opnormering af provstisekretær, 105.000 kr. (merudgift under PUK)



7. Anlægsønsker
Oversigten over anlægsønsker blev kort gennemgået. Anlægsgruppen skulle mødes den 10. juni 2026, hvor der ville blive arbejdet videre med de samlede anlægsønsker.
8. Spisning

9. Ansøgninger til 2026
a) Ansøgning fra Bispebjerg-Brønshøj provsti om brug af RÆK UD midler i 2026 
Ansøgningen vedrørte gennemførelse af tre eksperimenterende gudstjenester forestået af Sylvester Roepstorff. 

Ansøgningen blev afslået, da den ikke knyttede sig direkte til det tværgående RÆK UD projekt. Der henvistes til beslutning truffet på møde i budgetudvalget den 18. april 2026 vedrørende midlerne til RÆK UD i 2026.  det blev vurderet, at der var tale om en begivenhed på lokalt/provsti niveau. Projektet kunne eventuelt finansieres via frigivne RÆK UD midler fra 2025, jf. beslutning på budgetudvalgsmødet den 18. april 2026.

b) Ansøgning om dækning af merudgifter til drift af hospitalspræster på Rigshospitalet 
Der var ansøgt om 185.345 kr. for 2026, som var den del af udgifter til organist, kor og øvrig drift, som ikke kunne dækkes via bevillinger fra finansloven og fællesfonden. 

Det blev besluttet at imødekomme ansøgningen, og det blev tillige besluttet, at Nørrebros Provsti betaler det ansøgte beløb via provstiets PUK-kasse med fuld refusion fra Budgetudvalget.

Indtil videre blev der givet en tilsvarende bevilling for 2027.

10. Nye kirker – status
a) Sydhavn
Det forventedes, at der den 24. juni 2026 ville blive truffet beslutning om igangsættelse af byggeriet. Byggeriet forventedes igangsat ved årsskiftet 2026/2027 med en byggeperiode på 1 år og 8 måneder. Sydhavn sogn havde over for provstiudvalget nævnt, at der kunne blive behov for en underskudsgaranti for eventuelle prisstigninger. Provstiudvalget havde over for sognet oplyst, at provstiudvalget ville se på dette, hvis det blev aktuelt og havde anbefalet, at sognet fortsatte byggeprocessen.
 
b) Ørestad
Skønserklæring forventedes at foreligge inden for kort tid. Når skønserklæringen forelå, ville det kunne afgøres, hvor stort et beløb, budgetudvalget ville blive anmodet om at dække. Det tidligere nævnte beløb på 50 mio. kr. betragtedes som det højeste beløb, der kunne blive tale om. 

c) Nordhavn
Der var aftalt møde med By & Havn den 16. juni 2026 vedrørende grundkøbet. I forbindelse med forhandlingerne på mødet ville det blive afklaret, hvornår den forventede købesum på 18 mio. kr. skulle betales. Det ville også blive søgt afklaret, om det var muligt at stille sikkerhed for købesummen, eksempelvis ved udstedelse af bankgaranti.

d) Hyltebjerg Kirke
Genopbygningen var igangsat. Forsikringsenhed havde afsluttet sin sagsbehandling med en udbetaling på 92 mio. kr. Genopbygningen forventedes færdig i november 2027, og budgetudvalgets andel af genopførelsesomkostninger ville således skulle udbetales i løbet af 2027.	

11. Forslag fra Nørrebro provstiudvalg
Nørrebro Provsti havde fremsat forslag om at ændre proceduren for fordeling af ligningsmidlerne til kirkekasser og provstiudvalgskasser. Søren Dalsgaard begrundede forslaget. 

Der blev nedsat en arbejdsgruppe bestående af Søren Dalsgaard, MKN, Thomas Søborg Lassen, Anne-Marie Grue Søby, Ulrich Piltoft, og Margrethe Winther-Nielsen. MKN ville indkalde til arbejdsgruppens første møde. 

Arbejdsgruppen ville fremkomme med forslag til, hvorledes fordelingen af ligningsmidler til kirkekasser og provstiudvalgskasser i fremtiden kunne ske. Det blev besluttet, at arbejdsgruppen skulle fremlægge sine konklusioner på budgetudvalgets møde i november 2026. 

12. Mødedatoer i 2027 
Følgende mødedatoer i 2027 blev godkendt: 
· Torsdag den 4. februar 2027
· Lørdag den 10. april 2027 (temadag)
· Torsdag den 1. juli 2027
· Tirsdag den 24. august 2027
· Torsdag den 18. november 2027

13. Punkter til næste møde
a) Endelig godkendelse af budget 2027

14. Eventuelt
Mødedatoer i 2026:
20. august 2026 kl. 17 med efterfølgende middag
19. november 2026 kl. 17

